BSE
నత్తనడకన ముగిసిన స్టాక్‌ మార్కెట్లు
ముంబయి, జూన్‌ 2: మార్కెట్లు జిడిపి నాలుగో త్రైమాసిక గణాంకాలతో నత్త నడకన ముగిసాయి. నిఫ్టీ 50సూచి 9600 పాయింట్లవద్దనే తచ్చాడింది. ఇన్వెస్టర్లు మేనెల ఫ్యాక్టరీఉత్పత్తి గణాంకాలు, జిడిపి నాలుగోత్రైమాసిక గణాంకాలపై పెదవి విరిచారు. మూడునెలల వృద్ధిఅనంతరం ఫ్యాక్టరీ ఉత్పత్తి మేనెలలో తగ్గింది. డిమాండ్‌ మందగించడం ఎగు మతులు కానరాకపోవడమే ఇందుకు కారణమని నిక్కీ ఉత్పత్తి పిఎంఐ సూచి నివేదించింది. మే నెలలో 51.6 పాయింట్లకే పరిమితం అయింది. అలాగే భారత్‌ స్థూల జాతీయోత్పత్తి వృద్ధి 6.1 శాతానికి పడిపోయింది. పెద్దనోట్ల రద్దు ప్రభావం ఇప్పటికీ ఆర్థికవృద్ధిని వెంటాడుతున్నట్లు స్పష్టం అవుతున్నది.
2017ఆర్థికసంవత్సరంలో ఆర్థికవృద్ధి మూడేళ్ల కనిష్టస్థాయికి అంటే 7.1శాతానికి చేరింది. జిడిపి వృద్ధి మందగించడాన్ని ఆర్థిక మంత్రి అంత గా ఉండదన్న భావన వ్యక్తంచేసినప్పటికీ ప్రస్తుత పరిస్థితుల్లో మార్కెట్లకు ప్రతికూలంగా మారింది. బిఎస్‌ఇ సెన్సెక్స్‌ ఎనిమిది పాయింట్ల దిగువన 31,137 పాయింట్లవద్ద స్థిరపడితే నిఫ్టీ 50సూచి ఐదు పాయింట్ల దిగువన 9616 పాయింట్లవద్ద స్థిరపడింది. ఎస్‌అండ్‌ఫి మిడ్‌క్యాప్‌, స్మాల్‌క్యాప్‌ సూచీలు 0.5శాతం, ఒకటిశాతం లాభపడ్డాయి. రిజర్వుబ్యాంకు తన వడ్డీరేట్లను జూన్‌ సమా వేశంలో 6.25శాతం వద్దనే ఉంచుతుందన్న అంచ నాలు ఎక్కువగా ఉన్నాయి. మానిటరీ పాలసీ కమి టీ ఎక్కువగా నిఘానేత్రాన్ని అనుసరిస్తుందని అంచ నా. 60 మంది ఆర్థికవేత్తలు ఇదే అభిప్రాయాన్ని వ్యక్తంచేసారు. నిఫ్టీ ఫార్మాసూచి ఐదుశాతం ఇంట్రా డేలో పెరిగింది. అదానిపోర్టులు, హిందూస్థాన్‌ యూనిలీవర్‌, సన్‌ఫార్మా ఎక్కువ లాభపడ్డాయి. ఐసిఐసిఐబ్యాంకు, ఒఎన్‌జిసి, గెయిల్‌, టాటాస్టీల్‌ వంటివి నష్టపోయాయి.
మారుతిసుజుకి 1శాతం నష్టపోయింది. కార్ల విక్రయాలు భారీగానే కొనసాగాయి. 11.3శాతంపెరిగాయి. కంపెనీ 1.37లక్షల యూని ట్లు విక్రయించినట్లు వెల్లడించింది. హిందూస్థాన్‌ యూనిలీవర్‌ 2.9శాతం పెరిగి 1098.7శాతం పెరి గింది. ఎనిమిదిశాతం లాభాలను పంచుకుంది. మార్చినెల ఫలితాల్లో మంచి లాభాలుప్రకటించడమే ఇందుకుకీలకం. కంపెనీ స్టాక్‌ 2.5శాతంపెరిగింది. ఇక విదేశీ మార్కెట్లపరంగాచూస్తే యూరోప్‌ మార్కె ట్లు మిశ్రమంగాఉన్నాయి. ఇన్వెస్టర్లు ముడిచమురు ధరలపై ఎక్కువ దృష్టిపెట్టారు. మరో వారంలో బ్రిటన్‌లో ఎన్నికలు కూడా ఇందుకు కొంత కీలకం అయ్యాయి. ఆసియా పసిఫిక్‌ ప్రాంతంలోని జపాన్‌ బయటి ప్రాంతషేర్లు నిలకడగా కొనసాగాయి. చైనా షేర్లు 0.5శాతం దిగజారాయి. ప్రైవేటు సర్వేలో దేశ ఉత్పత్తి కార్యకలాపాలు కొంతమేర క్షీణిం చాయని, గడచిన 11నెలల్లో మొదటిసారి క్షీణిం చినట్లు వెల్లడించింది. దక్షిణకొరియా కోస్పి 0.1 శాతం దిగజారింది. కొరియన్‌ వాన్‌ కరెన్సీ 0.2 శాతం క్షీణించి 1120.67వాన్‌లు డాలరుతో చెలా మణి అయ్యాయి. అలాగే వరుసగా పదోనెలలో కూడా ఫ్యాక్టరీ కార్యకలాపాలు క్షీణించాయి.